Gary Klang
Gary Klang, ki fèt 28 desanm 1941 nan Pòtoprens, se yon womansye, powèt, otè pyès teyat ak eseyis ayisyen.

Biyografi 
Gary Klang fèt nan Pòtoprens, nan dat ki te 28 desanm 1941. Li te fè klas primè ak segondè li yo nan lekòl Saint-Louis de Gonzague jouk nan filozofi. Nan lane 1960 yo, Gary te pran avyon pou li te ale an Frans kote li te kontinye etid li yo. Se nan ban Inivèsite La Sorbonne li te chita, pou li te reyalize pwojè sila a. Li te diplome doktè nan literati, aprè yon tèz sou gran womansye franse Marcel Proust. A kote etid li yo, Gary te mele nan anpil lòt aktivite (sosyal, politik, kiltirèl). Se lan konsa li te patisipe nan evènman me 1968 yo, akote kèk lòt etidyan La Sorbonne epi detwa zanmi ayisyen. 

Aprè li te vin marye avèk Maggy, yon Fransèz ki te fèt nan zòn Bretay, Gary te pran wout Kanada kote li tale etabli li nan Monreyal, avèk tout fanmi li.

Premye travay li, sete kòm pwofesè estilistik nan Inivèsite Monreyal. Men, kòm misye pa janm renmen lansèyman, li te twoke jòb, lè li te jwenn yon travay nan SNC-Lavalin, yon gwo konpayi Injenyè, nan seksyon tradiksyon. Se li ke te responsab tou sa ki te gen pou wè ak lang franse a (redaksyon, koreksyon, tradiksyon), nan konpayi sa a. Gary pran retrèt li, apre anpil lane travay lakay SNC-Lavalin. Li se yon manm aktif nan kominote ayisyèn Montreyal la, kote li gen yon gwo patisipasyon nan dewoulman koze literè ak atistik. Dat ki te 14 jiyè 2000, Inyon fransèz nan Monreyal te chwazi mousye kòm parenn fèt nasyonal priz delaBastill la.  Nan sware jou sa a, nan lokal menm Inyon Fransèz la, yo te òganize yon lansman pou rekèy pwezi Gary a ki rele : La terre est vide comme une étoile.

Zèv li yo

Pwezi
 Ex-île. Grenoble: Éditions de la Vague à l'âme, 1988. 
 Je veux chanter la mer, suivi de Les Fleurs ont la saveur de l'aube. Monreyal: Humanitas, 1993. 
 Moi natif natal, suivi de Le Temps du vide. Monreyal: Humanitas, 1995. 
 La terre est vide comme une étoile. Brossard Kanada: Humanitas, 2000. 
 La vraie vie est absente. Brossard Kanada: Humanitas, 2002. 
 Il est grand temps de rallumer les étoiles. Monreyal: Mémoire d'encrier, 2007.

Woman 
 Haïti! Haïti! ekri an kolaborasyon ak Anthony Phelps. Monreyal: Libre Expression, 1985. 
 L'île aux deux visages. Brossard (Kanada): Humanitas, 1997. 
 L'adolescent qui regardait passer la vie. Brossard (Kanada): Humanitas, 1998.
 Un homme seul est toujours en mauvaise compagnie. Monreyal: Mémoire d'encrier, 2005.

Nouvèl 
 Kafka m'a dit. Longueuil: Humanitas, 2004. 
 Elle n'avait peur de rien. Nul n'est une île: Solidarité Haïti. Sou direksyon  Stanley Péan ak Rodney Saint-Éloi. Monreyal: Mémoire d'encrier, 2004: 107-115. 
 Les chiens noirs. Monreyal: Plume & Encre, 2006.

Esè 
 La méditation transcendantale. Monreyal: Stanké, 1976.
 Je ne veux pas mourir chauve à Montréal. Brossard (Kanada): Humanitas, 1999.

Atik sou otè a 
 La bataille de Jérémie. Jeune Afrique 1345 (15 oktòb 1986). 
 Ex-île au Canada. Le Dauphiné libéré (16 novanm 1988). 
 Être écrivain en exil. Le Nouvelliste (1 fevriye 2001). 
 L'écrivain haïtien Gary Klang en compagnie de Rimbaud, Villon, Brassens, Léo Ferré. Haïti en Marche (27 out 2003). 
 L'écrivain haïtien en grande compagnie. Le Nouvelliste (5-7 septanm 2003). 
 Hébert, François. Un thriller à la sauce haïtienne, politique, action et fiction. Le Devoir (Monreyal, 1 jen 1985). 
 Hérard, Huguette. L'ex-île de Klang. Le Matin (Pòtoprens, 23-25 septanm 1989). 
 Jean-Gilles, Gesler. Gary Klang, un auteur accompli. Haïti en Marche (31 janvye 1996). 
 Large, Josaphat-Robert. Gary Klang, la poésie dans le temps du vide. Haïti en Marche ( avril 1996). 
 Large, Josaphat-Robert. Esquisses d'une écriture élégante, Je veux chanter la mer de Gary Klang. Haïti en Marche (15 desanm 1993). 
 Peterson, Michel. Je ne veux pas mourir chauve à Montréal, d'Alain Stanké à Monique LaRue, un écrivain raconte. Nuit Blanche (Kebèk) 76 1999). 
 Saint-Cyr, Guy-Robert. Gary Klang ou le regard d'un adolescent sur la vie. Le Nouvelliste (21 jiyè 1999). 
 Saint-Cyr, Guy-Robert. Considérations sur l'œuvre de Gary Klang. Haïti en Marche (4 fevriye 2004). 
 Saint-Cyr, Guy-Robert. Les confidences de Kafka. Propos sur la dernière publication de Gary Klang. Le Matin (Pòtoprens) 32210 (30 jen 2004). 
 Sannon, Fritz-Meyer. Lîle aux deux visages, roman de Gary Klang. Haïtiens Aujourd'hui (fevriye-mas 1998). 
 Séguin, Marcel. Gary Klang, chantre d'Haïti. Haïti en Marche (1 novanm 1995).

 Sous 
 Anthologie de la poésie haïtienne contemporaine, 1945-1999, teks an franse e an kreyòl, Raymond Philoctète. Monreyal: Cidihca, 1998: 148-151. 
 Panorama de la littérature haïtienne de la diaspora. Pierre-Raymond Dumas. Pòtoprens: L'Imprimateur II, 2000: 268-271. 
 Toute terre est prison, pwèm. Une journée haïtienne, textes réunis par Thomas C. Spear. Monreyal: Mémoire d'encrier / Paris: Présence africaine, 2007: 67-70.
 Dictionnaire des poètes d'ici de 1606 à nos jours. Monreyal: Guérin, 2001: 552.
 Selected Works of our World's Best Poets. John Campbell, editor. Sacramento, California: World of Poetry Press, 1991: 650. 
 Callaloo 15.3 (1992): 595-600. Twa pwèm ki soti nan rekèy Ex-île ki tradwi ann angle pa Carrol F. Coates:  Native Natal / Natif natal, Orphan of my Island / Orphelin de mon île epi Oh Mother of the Seven Sorrows / O Mère des sept douleurs ; repriz nan Utah Foreign Language Review'' (1994-1995): 83-90.

Lyen deyò 
 Gary Klang sou ile-en-ile
 Pajwèb Gary Klang sou Sitwèb ekriven kebekwa ki rele L'île

Moun
Literati
Ekriven
Ekriven ayisyen
Ekriven kanadyen
Nesans nan lane 1941